पशु चिकित्सालय में चार गायों की मौत के बाद दानदाताओं ने ओढ़ाए कंबल
अव्यवस्थाओंसे जूझ रहे शहर के एक मात्र बहुद्देश्यीय पशु चिकित्सालय में इलाज के लिए आने वाली गायों को ठंड से बचाने तक की व्यवस्था नहीं है। सोमवार को यहां 4 गायों की मौत हो गई। इसकी सूचना जब वहां आने वाले समाजसेवियों को मिली तो पहले तो उन्हें अधिकारियों के सामने रोष जताया और फिर गायों के लिए कंबलों की व्यवस्था की।
यहां बीमार पशुओं के लिए तीन वार्ड बने हंै, लेकिन उनमें जालियां लगी होने से ठंडी हवा नहीं रुकती। दुर्घटना में घायल होकर आने वाली गायें खुले चौक में ही रहती हैं। जिससे वो सर्द हवा में अकड़ जाती हैं। ऐसे में गायों को गर्माहट देने के लिए राजस्थान नव निर्माण समिति के हिम्मत सिंह हाड़ा ने नए कंबल अस्पताल को दिए। जितनी गायें वहां बीमार थी, उन्हें कंबल ओढ़ाकर रस्सी से बांध दिया गया। साथ ही वहां के स्टाफ को कंबल देकर हिदायत दी कि ये गंदे या गीले हो जाएं तो इसे बदल दें। उन्होंने कहा कि कंबलों को धुलवा भी हम देंगे। उनके साथ विजय भट्ट, कमल चतुर्वेदी, जीतेंद्र सिसोदिया आदि थे।
यहांआने वाली अधिकांश गायें दुर्घटना में घायल होती हैं। उन्हें उठाकर भीतर नहीं रखा जा सकता। स्टाफ शेड की कमी के कारण ये समस्या रही है।- डॉ.पंकज सक्सेना, प्रभारीपशु चिकित्सालय
पशु चिकित्सालय में बीमार गायों को कंबल ओढ़ाए गए।
hin_Deva hin_Deva hin_Deva hin_Deva hin_Deva